
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ МУНИЦИПАЛИТЕТ 
СЛУЖБИ ҪИНЧЕН" САККУННЕ УЛШӐНУСЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи авӑн уйӑхӗн 25-мӗшӗнче
йышӑннӑ

1 статья
Чӑваш Республикин "Чӑваш Республикинчи муниципалитет служби ҫинчен" 2007 ҫулхи юпа уйӑхӗн 5-мӗшӗнчи 62 №-лӗ саккунне (Чӑваш Республикин Патшалӑх Канашӗн ведомоҫӗсем, 2007, 74 №; 2009, 80 №; 2011, 
90 №; 2012, 92 (I том), 94 №-сем; Чӑваш Республикин Саккунӗсен пуххи, 2013, 3, 11 №-сем; 2014, 5 №; 2015, 5, 12 №-сем; 2016, 6, 12 №-сем; 2017, 9 №; "Республика" хаҫат, 2017, раштав уйӑхӗн 27-мӗшӗ; 2018, авӑн уйӑхӗн 26-мӗшӗ; 2019, пуш уйӑхӗн 13-мӗшӗ; 2020, пуш уйӑхӗн 11-мӗшӗ, авӑн уйӑхӗн 
30-мӗшӗ; 2021, юпа уйӑхӗн 27-мӗшӗ, раштав уйӑхӗн 29-мӗшӗ; 2022, ҫу уйӑхӗн 5-мӗшӗ, чӳк уйӑхӗн 9-мӗшӗ, раштав уйӑхӗн 28-мӗшӗ; 2023, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, ҫу уйӑхӗн 3-мӗшӗ, юпа уйӑхӗн 30-мӗшӗ; 2025, пуш уйӑхӗн 26-мӗшӗ) ҫакӑн пек улшӑнусем кӗртес: 
1) 1 статьян иккӗмӗш абзацне ҫакӑн пек ҫырса хурас:
"Ҫак Саккун муниципаллӑ должноҫсене йышӑнакан ҫынсен статусне палӑртмасть, мӗншӗн тесен кӑтартнӑ ҫынсем муниципаллӑ служащисем шутланмаҫҫӗ.";
2) 132 статьяра:
а) 2-мӗш пая ҫакӑн пек ҫырса хурас:
"2. Пӗлӳ илнӗ хыҫҫӑн муниципаллӑ службӑра тӑма обязательство илсе тӗллевлӗ вӗренӳ ҫинчен калакан килӗшӗве (малалла – тӗллевлӗ вӗренӳ ҫинчен калакан килӗшӳ) вырӑнти хӑй тытӑмлӑх органӗпе конкурса тӗпе хурса суйласа илнӗ ҫак ҫынсем хушшинче тӑваҫҫӗ:
а) професси вӗренӗвӗн организацийӗнче е аслӑ пӗлӳ паракан вӗренӳ организацийӗнче професси енӗпе вӑтам пӗлӳ паракан патшалӑх аккредитациленӗ вӗренӳ программи тӑрӑх вӗренекен гражданинпа – вӗренсе тухиччен пӗр ҫултан кая юлмасӑр;
ӑ) професси вӗренӗвӗн организацине е аслӑ пӗлӳ паракан вӗренӳ организацине професси енӗпе вӑтам пӗлӳ паракан патшалӑх аккредитациленӗ вӗренӳ программи тӑрӑх вӗренме кӗрекен гражданинпа;
б) вӗренӳ ӗҫне пурнӑҫлакан организацире аслӑ пӗлӳ паракан патшалӑх аккредитациленӗ вӗренӳ программи (бакалавриат программи, специалитет программи, магистратура программи) тӑрӑх вӗренекен, ҫав шутра муниципаллӑ службӑра тӑракан гражданинпа – вӗренсе тухиччен пӗр ҫултан кая юлмасӑр;
в) вӗренӳ ӗҫне пурнӑҫлакан организацие аслӑ пӗлӳ паракан патшалӑх аккредитациленӗ вӗренӳ программи (бакалавриат программи, специалитет программи, магистратура программи) тӑрӑх вӗренме кӗрекен, ҫав шутра муниципаллӑ службӑра тӑракан, гражданинпа.";
ӑ) ҫакӑн пек ҫырса 21-мӗш пай хушса хурас:
"21. Вырӑнти хӑй тытӑмлӑх органӗ тӗллевлӗ вӗренӳ ҫинчен калакан килӗшӳ е килӗшӳсем тӑвасси ҫинчен калакан сӗнӳсене халӑха ӗҫпе тивӗҫтерессипе ӗҫлев хутшӑнӑвӗсен сферинчи "Раҫҫейри ӗҫ" пӗрлехи цифра платформине Раҫҫей Федерацийӗн саккунӗсемпе палӑртакан формӑпа тата йӗркепе вырнаҫтарать.";
б) 4-мӗш пая ҫакӑн пек ҫырса хурас:
"4. Професси енӗпе вӑтам пӗлӳ паракан патшалӑх аккредитациленӗ вӗренӳ программисем тӑрӑх тӗллевлӗ вӗренӳ ҫинчен калакан килӗшӗве тумалли конкурса ҫак граждансем хутшӑнма пултараҫҫӗ:
а) професси вӗренӗвӗн организацийӗсенче е аслӑ пӗлӳ паракан вӗренӳ организацийӗсенче професси енӗпе вӑтам пӗлӳ илекенсем;
ӑ) вӗренӳ ӗҫне пурнӑҫлакан организацисенче пӗтӗмӗшле тӗп пӗлӳ е пӗтӗмӗшле вӑтам пӗлӳ паракан вӗренӳ программисем тӑрӑх иртсе пыракан вӗренӳ ҫулӗнче вӗренсе пӗтерекен тата професси вӗренӗвӗн организацийӗсене е аслӑ пӗлӳ паракан вӗренӳ организацийӗсене професси енӗпе вӑтам пӗлӳ илме кӗрекенсем;
б) пӗтӗмӗшле тӗп пӗлӳ е пӗтӗмӗшле вӑтам пӗлӳ илнӗ тата професси вӗренӗвӗн организацийӗсене е аслӑ пӗлӳ паракан вӗренӳ организацийӗсене професси енӗпе вӑтам пӗлӳ илме кӗрекенсем.";
в) ҫакӑн пек ҫырса 41-мӗш тата 42-мӗш пайсем хушса хурас:
"41. Аслӑ пӗлӳ паракан патшалӑх аккредитациленӗ вӗренӳ программисем (бакалавриат программисем, специалитет программисем, магистратура программисем) тӑрӑх тӗллевлӗ вӗренӳ ҫинчен калакан килӗшӗве тумалли конкурса хутшӑнма пултараҫҫӗ: 
а) граждансем:
бакалавриат программисем, специалитет программисем, магистратура программисем тӑрӑх аслӑ пӗлӳ илекенсем;
вӗренӳ ӗҫне пурнӑҫлакан организацисенче пӗтӗмӗшле вӑтам пӗлӳ паракан вӗренӳ программисем тӑрӑх иртсе пыракан вӗренӳ ҫулӗнче вӗренсе пӗтерекен тата вӗренӳ ӗҫне пурнӑҫлакан организацисене бакалавриат программисем, специалитет программисем тӑрӑх аслӑ пӗлӳ илме кӗрекенсем;
пӗтӗмӗшле вӑтам пӗлӳ е професси енӗпе вӑтам пӗлӳ илнӗ тата вӗренӳ ӗҫне пурнӑҫлакан организацисене бакалавриат программисем, специалитет программисем тӑрӑх аслӑ пӗлӳ илме вӗренме кӗрекенсем;
бакалавриат программисем тӑрӑх аслӑ пӗлӳ паракан вӗренӳ программисем тӑрӑх иртсе пыракан вӗренӳ ҫулӗнче вӗренсе пӗтерекенсем тата вӗренӳ ӗҫне пурнӑҫлакан организацисене магистратура программисем тӑрӑх аслӑ пӗлӳ илме вӗренме кӗрекенсем;
бакалавриат программисем тӑрӑх аслӑ пӗлӳ илнӗ е професси енӗпе аслӑ пӗлӳ илнӗ (ҫакна "дипломлӑ специалист" квалификаци парса ҫирӗплетнӗ) тата вӗренӳ ӗҫне пурнӑҫлакан организацисене магистратура программисем тӑрӑх аслӑ пӗлӳ илме вӗренме кӗрекенсем;
ӑ) муниципаллӑ служащисем:
бакалавриат программисем, специалитет программисем, магистратура программисем тӑрӑх куҫӑн-куҫӑн мар е куҫӑн мар майпа аслӑ пӗлӳ илекенсем;
професси енӗпе вӑтам пӗлӳ илнӗ тата вӗренӳ ӗҫне пурнӑҫлакан организацисене бакалавриат программисем, специалитет программисем тӑрӑх куҫӑн-куҫӑн мар е куҫӑн мар майпа аслӑ пӗлӳ илме вӗренме кӗрекенсем;
бакалавриат программисем тӑрӑх аслӑ пӗлӳ илнӗ е професси енӗпе аслӑ пӗлӳ илнӗ (ҫакна "дипломлӑ специалист" квалификаци парса ҫирӗплетнӗ) тата вӗренӳ ӗҫне пурнӑҫлакан организацисене магистратура программисем тӑрӑх куҫӑн-куҫӑн мар е куҫӑн мар майпа аслӑ пӗлӳ илме вӗренме кӗрекенсем;
бакалавриат программисем тӑрӑх аслӑ пӗлӳ паракан программӑсем тӑрӑх иртсе пыракан вӗренӳ ҫулӗнче вӗренсе пӗтерекен тата вӗренӳ ӗҫне пурнӑҫлакан организацисене магистратура программисем тӑрӑх куҫӑн-куҫӑн мар е куҫӑн мар майпа аслӑ пӗлӳ илме вӗренме кӗрекенсем.
42. Вӗренӳ ӗҫне пурнӑҫлакан организацисене аслӑ пӗлӳ илме вӗренме кӗрекен муниципаллӑ служащисем, енчен те тивӗҫлӗ программӑсем тӑрӑх аслӑ пӗлӳ илни вӗсемшӗн иккӗмӗш е ун хыҫҫӑнхи аслӑ пӗлӳ илни шутланмасть пулсан, конкурса хутшӑнма пултараҫҫӗ.";
г) 5-мӗш пая "гражданинпа" сӑмах хыҫҫӑн "(муниципаллӑ служащипе)" сӑмахсем хушса хурас;
д) 8-мӗш пайра "граждансем" сӑмах хыҫҫӑн "(муниципаллӑ служащисем)" сӑмахсем хушса хурас, "9-мӗш пайӗпе" сӑмахсене "9–97-мӗш па-йӗсемпе" сӑмахсемпе улӑштарас;
е) 9-мӗш пайра:
пӗрремӗш абзацра "(малалла ҫавӑн пекех – конкурса хутшӑнакан)" сӑмахсене кӑларса пӑрахас;
"д" пункт хӑйӗн вӑйне ҫухатнӑ тесе йышӑнас;
ӗ) ҫакӑн пек ҫырса 91–97-мӗш пайсем хушса хурас:
"91. Конкурса хутшӑнма кӑмӑл тунӑ муниципаллӑ служащи вырӑнти хӑй тытӑмлӑх органне заявлени парать тата конкурс комиссине хӑй тӳрремӗнех пӑхӑнса тӑракан пуҫлӑх муниципаллӑ служащи должность тивӗҫӗсене мӗнлерех пурнӑҫласа пынине тата ӑна тивӗҫлӗ шайра аслӑ пӗлӳ илме вӗрентме яни вырӑнлӑ пулассине хак панӑ отзыва пӑхса тухма тӑратать.
92. Професси енӗпе вӑтам пӗлӳ паракан патшалӑх аккредитациленӗ вӗренӳ программи тӑрӑх вӗренекен гражданин е аслӑ пӗлӳ паракан патшалӑх аккредитациленӗ вӗренӳ программи (бакалавриат программи, специалитет программи, магистратура программи) тӑрӑх вӗренекен гражданин (муниципаллӑ служащи) вӗренӳ ӗҫне пурнӑҫлакан организаци унта пӗлӳ илекен гражданин (муниципаллӑ служащи) вӗренӳре мӗнлерех ӗлкӗрсе пыни ҫинчен калакан информацие кӗртнӗ, вӗренни е вӗреннӗ тапхӑр ҫинчен вӗренӳ ӗҫне пурнӑҫлакан организаци хӑй тӗллӗн ҫирӗплетекен тӗслӗхпе панӑ справкӑна (малалла – вӗренни ҫинчен панӑ справка) вырӑнти хӑй тытӑмлӑх органне хушса тӑратать.
93. Професси енӗпе вӑтам пӗлӳ паракан патшалӑх аккредитациленӗ вӗренӳ программи тӑрӑх вӗренме кӗрекен гражданин пӗтӗмӗшле тӗп пӗлӳ илни ҫинчен калакан аттестат е пӗтӗмӗшле вӑтам пӗлӳ илни ҫинчен калакан аттестат тата ун ҫумне хушса ҫырнине е вӑл пӗтӗмӗшле тӗп пӗлӳ илессине е пӗтӗмӗшле вӑтам пӗлӳ илессине вӗҫлемен пулсан вӗренӳ ӗҫне пурнӑҫлакан организаци вӗренни ҫинчен панӑ справкӑна вырӑнти хӑй тытӑмлӑх органне хушса тӑратать.
94. Аслӑ пӗлӳ паракан патшалӑх аккредитациленӗ вӗренӳ программи (бакалавриат программи, специалитет программи) тӑрӑх вӗренме кӗрекен гражданин пӗтӗмӗшле вӑтам пӗлӳ илни ҫинчен калакан аттестат е професси енӗпе вӑтам пӗлӳ илни ҫинчен калакан диплом тата ун ҫумне хушса ҫырнине е вӑл пӗтӗмӗшле вӑтам пӗлӳ илессине е професси енӗпе вӑтам пӗлӳ илессине вӗҫлемен пулсан вӗренӳ ӗҫне пурнӑҫлакан организаци вӗренни ҫинчен панӑ справкӑна , вырӑнти хӑй тытӑмлӑх органне хушса тӑратать.
95. 18 ҫула ҫитмен, професси енӗпе вӑтам пӗлӳ паракан е аслӑ пӗлӳ паракан патшалӑх аккредитациленӗ вӗренӳ программи (бакалавриат программи, специалитет программи) тӑрӑх вӗренме кӗрекен гражданин унӑн саккунлӑ представителӗ – ашшӗ-амӑшӗ, усрава илнӗ ашшӗ-амӑшӗ е попечителӗ вӑл конкурса хутшӑннипе килӗшнине ҫырса вырӑнти хӑй тытӑмлӑх органне хушса тӑратать (18 ҫула ҫитмен, анчах Раҫҫей Федерацийӗн Граждан кодексӗн 21 статйин 2-мӗш пункчӗпе тата 27 статйипе килӗшӳллӗн тулли праваллӑ тесе йышӑннӑ граждансемсӗр пуҫне).
96. Аслӑ пӗлӳ паракан патшалӑх аккредитациленӗ вӗренӳ программи (магистратура программи) тӑрӑх вӗренме кӗрекен гражданин (муниципаллӑ служащи) бакалавр дипломне тата ун ҫумне хушса ҫырнине е "дипломлӑ специалист" квалификаци парса ҫирӗплетнӗ специалист дипломне тата ун ҫумне хушса ҫырнине вырӑнти хӑй тытӑмлӑх органне хушса тӑратать.
97. Вырӑнти хӑй тытӑмлӑх органӗнче практикӑра е стажировкӑра пулнӑ (малалла – практика е стажировка) гражданин практика е стажировка ертӳҫин отзывне хушса тӑратать.";
ж) 10-мӗш пайра "9-мӗш пайӗнче" сӑмахсене "9–97-мӗш пайӗсенче" сӑмахсемпе улӑштарас, "тӑратмалла" сӑмах умӗн "конкурса хутшӑнма кӑмӑл тунӑ гражданин (муниципаллӑ служащи) (малалла ҫавӑн пекех – конкурса хутшӑнакан)" сӑмахсем хушса хурас;
з) 11-мӗш пайра, 12-мӗш пайӑн иккӗмӗш абзацӗнче, 13-мӗш пайӑн 
"ӑ" тата "б" пункчӗсенче "9-мӗш пайӗнче" сӑмахсене "9–97-мӗш пайӗсенче" сӑмахсемпе улӑштарас;
и) 14-мӗш пайӑн иккӗмӗш абзацне "(муниципаллӑ служащисене)" сӑмахсем хушса хурас;
к) 19-мӗш пайра тивӗҫлӗ падежри "гражданин" сӑмаха тивӗҫлӗ падежри "гражданин (муниципаллӑ служащи)" сӑмахсемпе улӑштарас;
л) 20-мӗш пая "гражданина" сӑмах хыҫҫӑн "(муниципаллӑ служащине)" сӑмахсем хушса хурас;
м) 23-мӗш пая "граждансем" сӑмах хыҫҫӑн "(муниципаллӑ служащисем)" сӑмахсем хушса хурас;
3) "Чӑваш Республикинчи Муниципаллӑ службӑн должноҫӗсен реестрӗ" 1-мӗш хушса ҫырнин "Вырӑнти хӑй тытӑмлӑхӑн ӗҫ тӑвакан – хушу паракан органӗсенчи должноҫсен переченӗ" I пайӗнче:
а) "Ертӳҫӗсен должноҫӗсем" 1-мӗш ҫум пая

	"Муниципаллӑ округӑн, хула округӗн администрацийӗн пай пуҫлӑхӗ
	1-1-3-03"



позици хыҫҫӑн ҫакӑн пек ҫырса позици хушса хурас:
	"Муниципаллӑ округӑн, хула округӗн администрацийӗн пуҫлӑхӗн пресс-секретарӗ
	
1-1-3-031";



ӑ) "Специалистсен должноҫӗсем" 2-мӗш ҫум пайӗнче: 

	"Муниципаллӑ округӑн, хула округӗн администрацийӗн пуҫлӑхӗн ҫамрӑксен енӗпе ӗҫлекен советникӗ
	
1-2-3-01"



позици хыҫҫӑн ҫакӑн пек ҫырса позици хушса хурас:
	"Муниципаллӑ округӑн, хула округӗн администрацийӗн пуҫлӑхӗн ятарлӑ ҫар операцийӗн участникӗсемпе тата вӗсен ҫемйисен членӗсемпе ҫыхӑнса ӗҫлекен советникӗ
	

1-2-3-011";



	"Муниципаллӑ округӑн, хула округӗн администрацийӗн пуҫлӑхӗн пресс-секретарӗ
	
1-2-3-04"



позицие кӑларса пӑрахас.
2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫ-ласа вӑя кӗрет.

	Чӑваш Республикин
Пуҫлӑхӗ
	
О. Николаев

